﻿ “Szép hazám útjain, határtalanul…” – az Újszílvási Motorostalálkozó margójára | Betyársereg
június 18, 2013 a Motoros Klán Több ezer ember, több száz motor, a vasparipák dübörgő zenéje betöltötte a “rónát.” A Betyársereg főszereplésével megtartott rendezvény óriási siker volt.
A múlt hétvégén tartották meg Újszilváson a Magyar Motorosok I. Országos Találkozója elnevezésű rendezvényt. A motoros körökben már nagy múltra visszatekintő helyszínen több ezer ember gyűlt össze. Valódi motorosünnepé vált a hétvége. A Betyársereg főszervezésével, szoros együttműködésével megtartott rendezvényről a motoros klánt kérdeztük az események után. A motorosokról és a hétvége további eseményeiről később videókkal és további képekkel is jelentkezünk!
– Mennyien voltak a programokon és hogyan értékelitek ezt a pár napot?
A rendezvényen hozzávetőleg 3000 ember volt, pontos számot még nem tudunk. A rendezvény szerintünk is jól sikerült, Mi magunk sokat tanultunk belőle, és ami a legfontosabb, amiért végül is csináltuk az egészet, megismerte a motoros szubkultúra a Betyársereg motoros klánját és rajtunk keresztül az egész sereget.
– A Facebookon és egyéb helyeken sokan dicsérik a betyárokat. Valóban ilyen jól sikerült a szervezés?
A szervezés valóban jól sikerült ez betudható annak, hogy a motoros klán olyan tagokból állt össze, akik régen más jó nevű motoros klubokban voltak, sőt van még máshol is aktív tagunk. Ez azt jelenti, hogy a legtöbben már vetünk részt eféle találkozók rendezésben. Ha összeadjuk, kb. 60 év tapasztalata jön össze 🙂 . Így aztán mindenki hozta máshonnan a legjobb ötleteket.
– Melyik program/koncert vonzotta a legtöbb embert?
Ez több mindenből áll össze szerintünk. Nem lehet kiemelni egy programot, bár a ketrecharc újdonságnak számít az ilyen rendezvényeken. Nagyban hozzájárult a sikerhez maga a helyszín, hisz pár éve itt még a motoros találkozok etalonja dübörgött. És nem utolsó szempont hogy az előttünk lévő 4 hétvégén minden motoros bulit elmosott az eső.
– A motoros betyárokon kívül milyen szervezetek képviseltették magukat a hétvégén?
Természetesen jelen volt nagy számmal a „gyalogság” 😀 Az ország több részéről érkeztek motoros klubok, baráti társaságok, a régebbi bulikat szervező Devils MC is tiszteletét tette nálunk. Amire nem számítottunk az a politikai vonal nagy részvétele, eljöttek a Vértesalja Gyermekei, HVIM, Szkíta Motorosok és a Gárdamotorosok, valamint feltűnt jó néhány parlamenti képviselő is.
– Milyen volt az együttműködés a rendőrséggel, úgy tudom ők is ügyeltek a biztonságra.
A rendőrséggel jó darabig csak méregettük egymást 🙂 aztán amikor rájöttek, hogy nem kormánybuktató csoportosulást csinálunk egy motoros találkozóval takarózva, hanem egy családias rendezvényt ahol tudjuk biztosítani mi magunk is a rendet. Egész jó lett a kapcsolatunk, sőt meg is dicsértek minket azért, hogy nem kellet beavatkozniuk.
– A jövőt és a sikert nézve. Terveztek e 2014-re is Újszilvásra találkozót?
A siker mindenképp azt vetíti előre, hogy érdemes továbbvinni a lángot. De mint minden ez is sok összetevős kérdés. Ha meg tudjuk finanszírozni a következőt és azt látjuk, hogy az embereknek nem a villanyszámla rovására megy a hétvége, mindenképp megpróbáljuk.
– Mit üzennél a programon résztvevőknek és azoknak, aki segítették a Magyar Motorosok I. Országos Találkozóját ?
Köszönjük a segítők és támogatok munkáját, nélkülünk nem lett volna ilyen zökkenőmentes a buli, a résztvevőknek meg a megtiszteltetést hogy minket választottak és miattuk lett jó a hangulat, mi csak a helyszínt biztosítottuk hozzá.
Motorostalálkozó Újszilváson – A legenda újjáéledt Motoros betyárok Újszílváson (képek) A legenda újjáéledt (videó) A legenda tovább folytatódik – Újszilvás 2014 június! A Motoros Klán a “betyár család” megbonthatatlan része – interjú Magyar Motorosok II. Országos Találkozója képekben Címkék:Betyársereg, motorosok, Újszilvás
← [Előző] “A Betyársereg ma a nemzeti ellenállás fokosa” – interjú Sziva Balázzsal
Egy erőt sugárzó, motiváló videó a harcosoknak → [Következő]
Egy gondolat a ““Szép hazám útjain, határtalanul…” – az Újszílvási Motorostalálkozó margójára”	sariilles szerint:	2013-06-21 - 16:35	A Újszilvási képgalériát hol találom,vagy nem is les feltölve képek?